paragraph_text: Siro-malabarska katolička Crkva (aramejski: ܥܹܕܬܵܐ ܕܡܲܠܲܒܵܪ ܣܘܼܪܝܵܝܵܐ‎, Edtha d'Malabar Suryaya) velika je nadbiskupska Crkva istočnog sirijskog obreda koja se nalazi u punom zajedništvu s katoličkom Crkvom. Predstavlja drugu najveću istočnih crkvu u zajedništvu s biskupom Rima. Siro-malabarska katolička Crkva broji oko 4.6 milijuna vjernika, uglavnom na području Indije, a ima pedesetak biskupa i preko 3000 župa. Prva kanonizirana svetica ove Crkve je Sveta Alfonza. Uz nju Crkva ima još 2 kanonizirana sveca i 2 blaženika.